6. ΝΟΜΟΘΕΤ. ΔΙΑΤΑΓΜΑ υπ΄ αριθ. 1253 της 7/12 Οκτ. 1972 (ΦΕΚ Α΄ 177) Περί υπαγωγής εις την ασφάλισιν του Ταμείου Επικουρικής Ασφαλίσεως Υπαλλήλων Ραδιοφωνίας και Τουρισμού του προσωπικού των περιφερειακών Υπηρεσιών της Σχολής Τουριστικών Επαγγελμάτων. Άρθρ.1.-Από της πρώτης του επομένου της δημοσιεύσεως του παρόντος μηνός υπάγονται εις την υποχρεωτικήν ασφάλισιν του Ταμείου Επικουρικής Ασφαλίσεως Υπαλλήλων Ραδιοφωνίας και Τουρισμού οι υπάλληλοι των Περιφερειακών Υπηρεσιών της Σχολής Τουριστικών Επαγγελμάτων, εφαρμοζομένων των εκάστοτε ισχυουσών περί του Ταμείου τούτου διατάξεων. Άρθρ.2.-«1.Ο μέχρι της δημοσιεύσεως του παρόντος χρόνος υπηρεσίας των, περί ων το προηγούμενον άρθρον, υπαλλήλων παρά τη Σχολή Τουριστικών Επαγγελμάτων, αναγνωρίζεται ως χρόνος πραγματικής ασφαλίσεως δι΄ αποφάσεως του Διοικητικού Συμβουλίου του Ταμείου κατόπιν αιτήσεως του ησφαλισμένου, υποβαλλομένης εντός ανατρεπτικής προθεσμίας ενός έτους από της υπαγωγής εις την ασφάλισιν». Η παρ. αντικαταστάθηκε ως άνω, από τότε που ίσχυσε, από το άρθρ. 53 Νόμ. 1140/17-20 Μαρτ. 1981 (ΦΕΚ Α΄ 68), (τόμ. 39Γ σελ. 1012,21). «2.Η εξαγορά του αναγνωριζομένου, ως συνταξίμου χρόνου υπηρεσίας καθ΄ ο μέρος ανάγεται εις το από 9ης Οκτ. 1958 μέχρι 31ης Οκτ. 1972 χρονικόν διάστημα, ενεργείται δια καταβολής υπό του ησφαλισμένου και του εργοδότου, καθ΄ έκαστον μήνα προσθέτου ειδικής εισφοράς, ίσης προς την εκάστοτε αντίστοιχον τακτικήν μηνιαίαν εισφοράν και συνεισφοράν αυτών. Προκειμένου περί εξαγοράς προϋπηρεσίας αναγομένης εις το προ της 9ης Οκτ. 1958 χρονικόν διάστημα, η πρόσθετος ειδική εισφορά του εργοδότου βαρύνει τους ησφαλισμένους. Η εν λόγω πρόσθετος ειδική εισφορά καταβάλλεται επί τόσους μήνας όσοι οι μήνες του αναγνωριζομένου χρόνου». Η παρ. 2 αντικατεστάθη ως άνω δια του άρθρ. 2 παρ. 1 Νόμ. 688/1977 (τόμ. 39Α σελ. 420,05). Δια της παρ. 2 του αυτού άρθρου ωρίσθη ότι: 2.Καταβληθείσαι υπό των ησφαλισμένων, μέχρι της ισχύος του παρόντος νόμου, εισφοραί δια την, κατ΄ εφαρμογήν του άρθρ. 2 του Ν.Δ. 1253/1972, εξαγοράν χρόνου υπηρεσίας παρά τη Σχολή Τουριστικών Επαγγελμάτων από 9.10.58 έως 31.10.1972, καθ΄ ο μέρος αντιστοιχούν εις συνεισφοράν εργοδότου, βαρύνουν την Σχολήν και επιστρέφονται υπό ταύτης, ατόκως, εις τους ησφαλισμένους. 3.Εν περιπτώσει επιλεύσεως του ασφαλιστικού κινδύνου προς της κατά την προηγουμένην παράγραφον του παρόντος ολοσχερούς εξαγοράς του αναγνωρισθέντος χρόνου, ο μη εξαγορασθείς χρόνος λαμβάνεται υπ΄ όψιν ως συντάξιμος από της πρώτης του μηνός του επομένου εκείνου εντός του οποίου έλαβεν χώραν η καταβολή εφ΄ άπαξ ποσού ίσου προς το προκύπτον εκ του πολλαπλασιασμού της μηνιαίας προσθέτου ειδικής εισφοράς του τελευταίου μηνός ασφαλίσεως επί τον αριθμόν των υπολοίπων προς αναγνώρισιν μηνών. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 